**Polul viitorului**

*Nichita Stănescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Miine, chiar miine,

nu mai departe decit miine

cind zorii

ridicindu-se pe orizont vor vesti:

Iata,

aceasta e ziua de miine!

Noi ii vom spune, -

o, te cunoastem

ca pe o amintire din copilarie.

Tu ai fost in mijlocul nostru

mereu,

iti stim statura si chiar

toate obiceiurile tale.

Cumva,

il cunoastem chiar si pe cel

care urmeaza sa vina dupa tine, —

il cunoastem

ca pe o amintire petrecuta in adolescenta

Fii bine venit aci,

totul e pregatit sa te intimpine,

casa pe care voiai s-o ridici

e gata inaltata;

nu-ti mai ramine decit

sa-ti alegi

unde, in care incapere ti-ar placea

sa locuiesti.

Miine, chiar miine,

nu mai departe decit miine

vei spune si tu alaturi de noi

sau de fiii nostri,

sau de fiii fiilor nostri, -

ca rosul acesta

al existentelor noastre

e rosul vertical,

rosu, rosu vertical,

cascada, panta de deal

saltind din oul secundei

ovalul de ou,

si infatisat noua

ca un ecou

pe care sfera-l intinde

oricind si oriunde

nastere, zestre

a lui

A FI schimbindu-se in

ESTE.